Document ID: 32010R0515

UREDBA KOMISIJE (EU) št. 515/2010
z dne 15. junija 2010
o spremembi Uredbe (ES) št. 1137/2007 glede uporabe krmnega dodatka Bacillus subtilis (O35) v krmi, ki vsebuje lasalocid natrij, amonijev maduramicin, natrijev monenzin, narazin, natrijev salinomicin in natrijev semduramicin
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
(2)
Uredba (ES) št. 1831/2003 določa možnost spremembe dovoljenja za krmni dodatek na zahtevo imetnika dovoljenja in na podlagi mnenja Evropske agencije za varnost hrane (v nadaljnjem besedilu: Agencija).
(3)
Z Uredbo Komisije (ES) št. 1137/2007 z dne 1. oktobra 2007 o izdaji dovoljenja za Bacillus subtilis (O35) kot krmnega dodatka je bila za deset let odobrena uporaba pripravka iz mikroorganizmov Bacillus subtilis DSM 17299 za piščance za pitanje (2).
(4)
Imetnik dovoljenja je predložil zahtevek za spremembo dovoljenja za uporabo tega dodatka v krmi, ki vsebuje kokcidiostatike lasalocid natrij, amonijev maduramicin, natrijev monenzin, narazin, natrijev salinomicin in natrijev semduramicin, za piščance za pitanje. Imetnik dovoljenja je v podporo zahtevku predložil ustrezne podatke.
(5)
Agencija je v mnenju z dne 10. marca 2010 sklenila, da je dodatek Bacillus subtilis DSM 17299 združljiv z lasalocidom natrijem, amonijevim maduramicinom, natrijevim monenzinom, narazinom, natrijevim salinomicinom in natrijevim semduramicinom (3).
(6)
Pogoji iz člena 5 Uredbe (ES) št. 1831/2003 so izpolnjeni.
(7)
Uredbo (ES) št. 1137/2007 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (ES) št. 1137/2007 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. junija 2010

Labels: 16
17
0
3
6